
Tervezhető tönkremenetelű kompozitok károsodásainak elemzése akusztikus emissziós módszerrel

Kulcsszavak: akusztikus emisszió; tervezhető tönkremenetel; károsodás; kompozit; szénszál
A kompozitok terjedése az elmúlt évtizedekben jelentősen felgyorsult, számos új felhasználási formájuk megjelent. Azonban további terjedésüknek gátat szab a kompozitokra jellemző hirtelen, katasztrofikusan végbe menő tönkremenetel. A kompozitok megbízhatóságának növelése és biztonságos alkalmazása kritikus alkatrészekben megköveteli a tönkremeneteli folyamatok szabályozását és előrejelezhetőségét. Ennek eléréséhez jelenleg is folynak kutatások, azonban fontos megvizsgálni, hogy ezek a módszerek ennyire hatékonyak a tönkremenetel pozíciójának és módjának befolyásolásában és, hogy milyen mértékben változtatják meg a kompozit mechanikai tulajdonságait. A károsodások felismerése és a kompozit maradó mechanikai tulajdonságainak ismerete elengedhetetlen a megfelelő állapotfelügyelet biztosításához. Dolgozatomban tervezhető tönkremenetelű kompozitok károsodásait vizsgálom. A tönkremenetel lokalizálásának érdekében a kompozit próbatestek rétegközi tulajdonsági kerültek módosításra. A lokalizáció közbenső réteg segítségével érhető el, amely a vizsgálatok során egy lineáris termoplasztikus polimer, PCL volt, ami egy helyi gyengülést okoz a kompozitban. A károsodásokat akusztikus emissziós módszerrel vizsgálom, amellyel kitűnő képet kaphatunk a kompozit szerkezetekben végbemenő károsodások megjelenésének és terjedésének mechanizmusáról.



